**ПРОТОКОЛ № 13**

Днес, 15.03.2021г. в гр.Пловдив, ул. „Авксентий Велешки“ № 20, се проведе заседание на Районна избирателна комисия (РИК) 16 – Пловдив. Заседанието се откри в 11:30 часа от председателя на комисията – г-н Илиан Иванов. Присъстват 14 членове на РИК 16 Пловдив, налице е изискуемия от ИК кворум за провеждане на заседанието. Отсъстват Наум Китанов, Цеца Бресковска, Мария Атанасова, Тодор Анчев, Димитър Згуров.

Последен номер на решение-91-НС

|  |  |  |
| --- | --- | --- |
| **№** | **Материали за заседанието:** | **Член на РИК** |
| 1. | Разглеждане на жалба от Димитър Пенев относно нарушение на чл. 183, ал. 4 от ИК от ПП „Възраждане на отечеството“. | НС, КС |
| 2. | Разни | ИИ |

Дневният ред се прие от РИК 16 – Пловдив с пълно мнозинство от присъстващите с 14 гласа „ЗА”.

**По т.1** от дневния ред докладва Николай Стойчев–член на РИК 16 Пловдив. Проектът за решение бе прочетен и подложен на гласуване като резултатите са както следва:

**В резултат на гласуването с пълно мнозинство от присъстващите с 1 гласа „ЗА” и 13 глас ,,против‘‘ и на основание чл. 70, във връзка с чл.72, ал. 1, т. 29 от Изборния кодекс РИК 16 – МИР ПЛОВДИВ взе следното:**

**РЕШЕНИЕ  
№ 92-НС  
Пловдив Град, 15.03.2021**

ОТНОСНО: Жалба от Димитър Пенев за нарушение на чл. 183, ал. 4 от ИК от ПП „Възраждане на отечеството“.

С вх. № 9 /15.03.2021г. в Регистъра на жалбите и сигналите на РИК 16 е постъпила жалба-сигнл от Димитър Пенев в която се съдържа твърдение , за нарушение на чл. 183, ал. 4 на ИК от партия „ВЪЗРАЖДАНЕ НА ОТЕЧЕСТВОТО“ , а именно : поставяне на агитационни материали на пл. „Стефан Стамболов“ – срещу община Пловдив . На шатрата на въпросния политически субект са били поставени плакати изобразяващи кандидат на партия „ВЪЗРАЖДАНЕ НА ОТЕЧЕСТВОТО“ Николай Малинов на фона на религиозни символи – знаме на „Св. Георги“, като е поставено и българското знаме.

След постъпване на сигнала, ръководителят на работната група по разглеждане на постъпилите жалби и сигнали, съгласно Решение № 6-НС/16.02.2021г. на РИК 16 е разпоредил проверка на мястото на посочения адрес от членовете на комисията и Николай Стойчев , която е посетила веднага посоченото място и е констатирала следното: На пл. „Стефан Стамболов“ , до Община Пловдив ПП„ВЪЗРАЖДАНЕ НА ОТЕЧЕСТВОТО“ на стените на рекламен павилион е поставила плакати 3 на брой с размери около 2,5 м дължина и 2 м височина , съответно от трите страни на павилиона , върху които са поставени агитационни материали изобразяващи 1. Българското знаме и 2. Изображение наподобяващо икона на Св. Георги.

**След анализ на събраните в хода на проверката доказателства се установи :**

**ПП „ Възраждане на отечеството“ е нарушила разпоредбата на чл. 183, ал.4 от ИК, като е поставила върху стените на рекламен павилион** плакати 3 на брой с размери около 2,5 м дължина и 2 м височина , съответно от трите страни на павилиона , върху които са поставени агитационни материали изобразяващи 1. Българското знаме и 2. Изображение наподобяващо икона на Св. Георги – религиозен символ.

Предвид гореизложеното, както и на основание чл.70 ал.4 от ИК във вр. чл.183 ал.5, Районната избирателна комисия в Шестнадесети изборен район – Пловдив

**Р Е Ш И:**

1. УСТАНОВЯВА нарушение на чл. 183, ал.4 от ИК, изразяващо се в това, че **ПП „ Възраждане на отечеството“ е нарушила разпоредбата на чл. 183, ал.4 от ИК , като е поставила върху стените на рекламен павилион** плакати 3 на брой с размери около 2,5 м дължина и 2 м височина , съответно от трите страни на павилиона , върху които са поставени агитационни материали изобразяващи 1. Българското знаме и 2. Изображение наподобяващо икона на Св. Георги – религиозен символ.

2.  На основание чл. 186, ал.1 от ИК,**в**ъзлага на Кмета на Община Пловдив да премахне описаните агитационни материали.

Настоящото решение може да бъде оспорено пред Централната избирателна комисия в 3 (три) дневен срок от обявяването му по реда на чл. 73 от ИК.

Калоян Сухоруков – член на РИК предлага решение в друг смисъл.

**В резултат на гласуването с пълно мнозинство от присъстващите с 13 гласа „ЗА” и 1 глас ,,против‘‘ и на основание чл. 70, във връзка с чл.72, ал. 1, т. 29 от Изборния кодекс РИК 16 – МИР ПЛОВДИВ взе следното:**

**РЕШЕНИЕ  
№ 92-НС  
Пловдив Град, 15.03.2021**

ОТНОСНО: Жалба от Димитър Пенев за нарушение на чл. 183, ал. 4 от ИК от ПП „Възраждане на отечеството“.

С вх. № 9/15.03.2021г. в Регистъра на жалбите и сигналите на РИК 16 е постъпила жалба от господин Димитър Пенев Пенев, в която са изложени твърдения, че на шатрата на ПП „Възраждане на отечеството“ са разположени плакати, изобразяващи кандидата Николай Малинов на фона на религиозни символи –руско знаме ,,Св. Георги‘‘. На плаката също е изобразено и българското знаме, което е забранено от изборния кодекс. Настоява се за извършване на проверка, отстраняване на нарушението и санкциониране на виновните лица.

При извършената проверка се установява, че знамето „Св Георги“ само по себе си не представлява религиозен символ на една от 28-те най-разпространени религии и философии.

По отношение на българското знаме, действително се установява, че на агитационния материал графично са изобразени цветовете бял, зелен и червен, но съгласно трайно установената практика на ЦИК и Върховен административен съд, за да е налице нарушение на чл. 183, ал. 4 от ИК по отношение на националното знаме, същото следва да е изобразено стриктно съгласно изискването на чл. 15 от Закона за държавния печат и националното знаме на Република България, което не се установява да е изпълнено.

С оглед гореизложеното, на основание чл. 72, ал. 1, т. 20 от ИК, РИК 16 – ПЛОВДИВ,

**РЕШИ:**

**ОСТАВЯ БЕЗ УВАЖЕНИЕ** жалба с вх. № 9/15.03.2021г. Димитър Пенев за нарушение на чл. 183, ал. 4 от ИК от ПП „Възраждане на отечеството“.

Настоящото решение може да бъде оспорено пред ЦИК в 3 (три) дневен срок от обявяването му по реда на чл. 73 от ИК.

Настоящото решение подлежи на обжалване пред Централна избирателна комисия в три дневен срок от неговото обявяване.

Двата проекта бяха подложени на поименно гласуване. Като по първи проект на решение ив резултат на гласуването същият бе отхвърлен, като резултатите от него са както следва:

|  |  |  |
| --- | --- | --- |
|  | **Членове на РИК** | **Гласуване** |
| 1. | Илиан Руменов Иванов | против |
| 2. | Радина Бойчева Петрова | против |
| 3. | Николай Стойчев | ЗА |
| 4. | Манка Васкова Бабаджанова | против |
| 5. | Гергана Лъвова Костадинова | против |
| 6. | Мария Христова Атанасова | отсъства |
| 7. | Калоян Николаев Сухоруков | против |
| 8. | Анастасия Ангелова Маташева | против |
| 9. | Николай Георгиев Чунчуков | против |
| 10. | Тодор Георгиев Анчев | отсъства |
| 11. | Владимир Петров Докторов | против |
| 12. | Наум Китанов Китанов | отсъства |
| 13. | Цеца Пенчева Бресковска | отсъства |
| 14. | Райна Емилова Бонева | против |
| 15. | Антон Костадинов Вътов | против |
| 16. | Сюрия Юсуф Дене | против |
| 17. | Заприн Господинов Динев | против |
| 18. | Силвия Славчева Петрова | против |
| 19. | Димитър Василев Згуров | отсъства |

По втори проект на решение ив резултат на гласуването същият бе приет, като резултатите от него са както следва:

|  |  |  |
| --- | --- | --- |
|  | **Членове на РИК** | **Гласуване** |
| 1. | Илиан Руменов Иванов | ЗА |
| 2. | Радина Бойчева Петрова | ЗА |
| 3. | Николай Стойчев | против |
| 4. | Манка Васкова Бабаджанова | ЗА |
| 5. | Гергана Лъвова Костадинова | ЗА |
| 6. | Мария Христова Атанасова | отсъства |
| 7. | Калоян Николаев Сухоруков | ЗА |
| 8. | Анастасия Ангелова Маташева | ЗА |
| 9. | Николай Георгиев Чунчуков | ЗА |
| 10. | Тодор Георгиев Анчев | отсъства |
| 11. | Владимир Петров Докторов | ЗА |
| 12. | Наум Китанов Китанов | отсъства |
| 13. | Цеца Пенчева Бресковска | отсъства |
| 14. | Райна Емилова Бонева | ЗА |
| 15. | Антон Костадинов Вътов | ЗА |
| 16. | Сюрия Юсуф Дене | ЗА |
| 17. | Заприн Господинов Динев | ЗА |
| 18. | Силвия Славчева Петрова | ЗА |
| 19. | Димитър Василев Згуров | отсъства |

**По т.2** от дневния ред се разискаха въпроси, които не изискват вземането на решения.

Поради изчерпване на дневния ред Заседанието бе закрито в 11:44 часа.

Председател:……………………….

Илиан Руменов Иванов

Секретар:……………………………  
 Манка Васкова Бабаджанова